31994D0077
L 036/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 февруари 1994 година
за изменение на Решение 90/424/ЕИО на Съвета относно разходите във ветеринарната област
(94/77/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), последно изменено с Решение 93/439/ЕИО (2), и по-специално член 24, параграф 1 от него,
като има предвид, че член 24 от Решение 90/424/ЕИО предвижда възможността за финансова мярка на Общността за ликвидирането и мониторинга на болестите, описани в приложението към него;
като има предвид, че водно сърце, бабезиоза и анаплазмоза, предавани чрез насекоми-преносители на зараза, се срещат във френските отвъдморски територии;
като има предвид, че специфичната здравна ситуация във френските отвъдморски територии оправдава добавянето на горепосочените болести в приложението към Решение 90/424/ЕИО;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Следните тирета се добавят към група 1 от списъка с болестите в приложението към Решение 90/424/ЕИО:
„-
водно сърце, предавана чрез насекоми-преносители на зараза във френските отвъдморски територии,
-
бабезиоза, предавана чрез насекоми-преносители на зараза във френските отвъдморски територии,
-
анаплазмоза, предавана чрез насекоми-преносители на зараза във френските отвъдморски територии.“
Член 2
Адресати на настоящото решение са държавите-членки.
Съставено в Брюксел на 7 февруари 1994 година.